
ДО:
ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ 

ДИМИТЪР НИКОЛОВ – КМЕТ НА ОБЩИНА БУРГАС 

ОТНОСНО: Упълномощаване Кмета на Община Бургас за издаване на нов Запис на заповед в полза на Министерство на регионалното развитие и благоустройството по Договор за безвъзмездна финансова помощ №BG16RFOP001-1.004-0004-C02 за реализация на проект: „Обновяване и прилагане на мерки за енергийна ефективност в многофамилни жилищни сгради на територията на град Бургас“, част от процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“, която се реализира в рамките на Приоритетна ос 1 „Устойчиво и интегрирано градско развитие“ на ОПРР 2014-2020“
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На 29.05.2018г. между  Министерство на регионалното развитие и благоустройството и Община Бургас се сключи Административен договор за предоставяне на безвъзмездна финансова помощ за проект „Обновяване и прилагане на мерки за енергийна ефективност в многофамилни жилищни сгради на територията на град Бургас“, AДБФП № от ИСУН BG16RFOP001-1.004-0004-C02, № РД-02-37-52/29.05.2018г., финансиран по Оперативна програма „Региони в растеж“ 2014 -2020г. Продължителността на проекта е 24 месеца, в който срок следва да се изпълнят всички проектни дейности. Основните цели са подобряване енергийната ефективност на сгради в исторически център на града, както и възстановяване първоначалния облик на сгради паметници на културата, ансамблов паметник на културата или сгради попадащи в охранителна зона на паметник на културата.
С Решение по т.8/Протокол №45/31.07.2018г. Общински съвет – Бургас упълномощи Кмета на Община Бургас да издаде от името на Община Бургас Запис на заповед в полза на Министерство на регионалното развитие и благоустройство, без протест и без разноски, със срок на предявяване до четири месеца след изтичане на крайния срок по изпълнение на договора за предоставяне на безвъзмездна финансова помощ - 29.09.2020г., за размера на авансовото плащане до 567 257,40 лв. (петстотин шестдесет и седем хиляди двеста петдесет и седем лева и четиридесет стотинки) по Административен договор за предоставяне на безвъзмездна финансова помощ /Договора/ № ИСУН BG16RFOP001-1.004-0004-C01 от 29.05.2018г., проект „Обновяване и прилагане на мерки за енергийна ефективност в многофамилни жилищни сгради на територията на град Бургас“.
Заданията и инвестиционните проекти на осемте сгради, включени в обхвата на проекта, подлежат на съгласуване съгласно Закона за културното наследство с Националният институт за недвижимо културно наследство към Министерството на културата. В процеса на изпълнение се установи, че процедурата по получаване на становище за всяка отделна сграда отнема минимум 4 месеца. 
Забавянето в резултат от съгласувателните процедури за получаване на задължителните положителни становища, необходими за издаване на Разрешение за строеж налага удължаване продължителността на проекта до максимално допустимия срок от тридесет месеца, т.е. до 29.11.2020г.  Съгласно Насоките за кандидатстване по процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“ „При промяна на срока за изпълнение на проекта се подготвя Искане, придружено от нова банкова гаранция или нов запис на заповед, заедно с решение на общинския съвет с новия срок, който да покрива периода до четири месеца след приключване на новата продължителност на проекта, в случай че бенефициентът е получил авансово плащане по проекта и с цел неговото обезпечаване.“ 
Във връзка с гореизложеното, предлагам Общинският съвет - Бургас да упълномощи Кмета на Община Бургас за издаване на нов запис на заповед без протест и без разноски, в полза на Министерство на регионалното развитие и благоустройство, за срок, който да покрива периода до четири месеца след приключване на новата продължителност на проекта.
С оглед оптимизиране сроковете за изпълнение на проектните дейности е необходимо допускане на предварително изпълнение на предлаганото решение, при условията на чл. 60, ал. 1 от Административнопроцесуалния кодекс.  
Предвид гореизложеното, на основание чл. 21, ал. 1, т. 8 от Закона за местното самоуправление и местната администрация и чл. 60, ал. 1 от Административнопроцесуалния кодекс, предлагам, Общинския съвет – Бургас да вземе следните 

РЕШЕНИЯ:

1. Общински съвет – Бургас Упълномощава Кмета на Община Бургас да издаде от името на Община Бургас нов Запис на заповед в полза на Министерство на регионалното развитие и благоустройство, без протест и без разноски, със срок на предявяване до четири месеца след изтичане на новия срок по изпълнение на договора за предоставяне на безвъзмездна финансова помощ по Административен договор за предоставяне на безвъзмездна финансова помощ № ИСУН BG16RFOP001-1.004-0004-C02, проект „Обновяване и прилагане на мерки за енергийна ефективност в многофамилни жилищни сгради на територията на град Бургас“.

2. Допуска предварително изпълнение на решението по т.1, на основание чл.60, ал.1 от Административнопроцесуалния кодекс.

Приложения: 
1. Образец на Запис на заповед; 
2. Копие от Решение по т.8/Протокол №45/31.07.2018г.
С уважение,
ДИМИТЪР НИКОЛОВ
Кмет на Община Бургас

